Kesksuvine Noblessneri regatt tuulutas purjesid
#000000
Võistlejad, kes Noblessneris ammu käinud ei olnud, ei tundnud kohta enam äragi – kvartal on uuenemas ning kõik on palju värskem ja uhkem, kui seni. Osa hooneid on restaruteeritud, osa päris uued. Kaipealsed söögikohad on kiirelt populaarseks muutunud ja Proto avastustehas pakub rõõmu ka pere noorliikmetele.
#000002
Purjekooli kasutada on korralikud tualetid ja ka saun, mida paljud võistlejadki peale väsitavat päeva nautida said.
#000003
Kui maismaal olid olud päris suvised, siis vee peal muutis tuul olud kargemaks. Akvatooriumis olid nooremad võistlejad idatuulte tekitatud lainete eest üsna kaitstud, kuid tuul puhus ikkagi ja mitte kõigi jaoks ei olnud see väga lihtne. Pisemate purjelaudurite (U11 ja U13) jaoks tähendaski see planeeritust veidi vähem sõite ning kõige väiksem surfar läbis tuulise raja ühel korral. Optimistisõitjate sõidud peeti samuti turvalises sadamaakvatooriumis. Mõnusalt lühikesed ja vaatemängulised sõidud pakkusid mõnele pisut draamat (ümberminemisi) kuid valdavalt ikka kuhjaga positiivseid elamusi, ja seda absoluutselt kõigile.
#000004
Suuremad purjelaudurid (U15, U19 ja overall) võistlesid avamerel, kus lisaks tuulele tuli rinda pista ka üsna kenade ristlainetega. Idatuul on Noblessneri sadama lähistel küll mõnus sõidutuul, samal ajal aga on üle lahe lained kokku korjanud ning need omakorda põrkavad laisalt kaldast tagasi. Võitjateks saidki need, kes lainetega paremini toime tulid.
#000005
Mõnigi võistleja pidi ilmale alla vanduma ning ei saanud kirja ühtegi tulemust, kuid suur hulk oli neid, kes glissis sõitmis nautisid – kuni tuli paute teha. Väga vaprad olid U15 tütarlapsed, kes pingutasid viimse hetkeni ja ei andnud alla nö “suurte meeste oludes”. Võistluse lõpuks olid ka U19 noormehed juba üsna väsinud.
#000006
Optimistide poodium. Foto Airi Siita Sokk
#000008
U15 poodium. Foto Airi Siita Sokk
#000014